Fra 2019 opsætter Opera Hedeland desuden en Mini-version af årets opera på ca 50 min. varighed, opført i begyndelsen af august - i amfiteatret, stilet mod børn fra 4. klasse og opefter, som tilbydes skolerne i vores tre kommuner. Fra 2020 (covid-året) udviklede Opera Hedeland et filmet, digitalt operaformat af ca. 50 min. varighed baseret på versioner af kendte operatitler: i 2020 "Susanna & Figaros bryllup" efter Mozarts "Figaros Bryllup" filmet i Riddersalen på Roskilde kloster; i 2021 Purcell´s "Fairy Queen" med Concerto Copenhagen som orkester, filmet i haven og orangeriet på Gisselfeld kloster; i 2022 Heises "Drot og Marsk" med musikere fra det kgl. kapel, filmet på Spøttrup borg ved Limfjorden og i 2023 Mozarts "Tryllefløjten" filmet i det nyopførte Børnekulturhus i Høje-Taastrup kommune. Opera-filmene streames gratis til skoler i Danmark.
Historie Foreninger Organisationer